PT กำไร Q2/58 ลดลง 42.88% เหตชะลอการลงทุนของลูกค้า
PT: ไม่ปลื้มกำไร Q2/58 ลดลง 42.88% มาที่ 17.85 ลบ. จาก 31.25 ลบ. เมื่อปีก่อน เหตุจากการชะลอการลงทุนของลูกค้า ขณะที่ช่วง 6 เดือนแรกมีกำไร 33.63 ลบ. ลดลง 27.68% จาก 46.50 ลบ. เมื่อปีก่อน 
14 ส.ค. 2558

บริษัท พรีเมียร์ เทคโนโลยี จำกัด (มหาชน) หรือ  PT รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 17.85 ล้านบาท หรือมีกำไรสุทธิ 0.13 บาทต่อหุ้น ลดลง 42.88% จากช่วงเดียวกันของปีก่อนที่มีกำไรสุทธิ 31.25 ล้านบาท หรือมีกำไรสุทธิ 0.22 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 33.63 ล้านบาท หรือ 0.24 บาทต่อหุ้น ลดลง 27.68% จากช่วงเดียวกันของปีก่อนที่มีกำไรสุทธิ 46.50 ล้านบาท หรือ 0.33 บาทต่อหุ้น
โดยผลการดำเนินงานที่มีกำไรลดลง เป็นผลจากรายได้จากการขายลดลง ซึ่งเกิดจากการชะลอการลงทุนของลูกค้า และมีงานที่อยู่ระหว่างการติดตั้งยังไม่แล้วเสร็จจำนวน 125.90 ล้านบาท